CELEX: 32005D0879
Language: sk
Date: 2005-12-10 00:00:00
Title: 2005/879/ES: Rozhodnutie Komisie z  8. decembra 2005 , ktorým sa povoľujú metódy klasifikácie jatočných tiel ošípaných v Slovinsku  [oznámené pod číslom K(2005) 4744]

10.12.2005   
            
            
               SK
            
            
               Úradný vestník Európskej únie
            
            
               L 324/87
            
         
      ROZHODNUTIE KOMISIE
   
   z 8. decembra 2005,
   ktorým sa povoľujú metódy klasifikácie jatočných tiel ošípaných v Slovinsku
   [oznámené pod číslom K(2005) 4744]
   (Iba slovinský text je autentický)
   (2005/879/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               V článku 2 ods. 3 nariadenia (EHS) č. 3220/84 sa ustanovuje, že pri klasifikácii jatočných tiel ošípaných je potrebné odhadom určiť obsah chudého mäsa v súlade so štatisticky osvedčenými metódami posudzovania, ktoré sú založené na fyzickom meraní jednej alebo viacerých anatomických častí jatočného tela ošípanej. Schválenie klasifikačných metód podlieha dodržaniu maximálnej tolerancie štatistickej chyby v posudzovaní. Táto tolerancia bola stanovená v článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočných tiel ošípaných (2).
            
         
               (2)
            
            
               Slovinská vláda požiadala Komisiu o povolenie dvoch metód klasifikácie jatočných tiel ošípaných, pričom vo forme druhej časti protokolu stanoveného v článku 3 nariadenia (EHS) č. 2967/85 predložila výsledky pokusných pitiev, ktoré sa vykonali pred dňom pristúpenia.
            
         
               (3)
            
            
               Prehodnotenie tejto žiadosti ukázalo, že podmienky schválenia týchto klasifikačných metód sú splnené pre prístroj HGP 4, ale pre prístroj ZP-DM5 len čiastočne. Aby mali slovinské orgány čas vykonať novú pokusnú pitvu, schválenie prístroja ZP-DM5 by sa malo časovo obmedziť.
            
         
               (4)
            
            
               Nepovoľujú sa žiadne úpravy prístrojov ani metód okrem tých, ktoré sa stanovia v novom rozhodnutí Komisie na základe nadobudnutých skúseností. Z tohto dôvodu môže dôjsť k zrušeniu súčasného povolenia.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Podľa nariadenia (EHS) č. 3220/84 sa na klasifikáciu jatočných tiel ošípaných v Slovinsku týmto povoľuje používanie nasledujúcich metód:
   
               a)
            
            
               klasifikačná metóda známa ako Zwei-Punkt – DM5 (ZP) a súvisiace metódy hodnotenia, ktorých podrobnosti sú uvedené v časti 1 prílohy;
            
         
               b)
            
            
               prístroj označený ako Hennessy Grading Probe (HGP 4) a súvisiace metódy hodnotenia, ktorých podrobnosti sú uvedené v časti 2 prílohy.
            
         Schválenie týchto klasifikačných metód je pre ZP-DM5 udelené do 31. decembra 2007.
   Článok 2
   Nepovoľujú sa žiadne úpravy prístrojov ani metód posudzovania.
   Článok 3
   Toto rozhodnutie je určené Slovinskej republike.
   
      V Bruseli 8. decembra 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      PRÍLOHA
      METÓDY KLASIFIKÁCIE JATOČNÝCH TIEL OŠÍPANÝCH V SLOVINSKU
      Časť I
      ZWEI-PUNKT – DM5 (ZP)
      
                  1.
               
               
                  Klasifikácia jatočných tiel ošípaných sa realizuje pomocou metódy Zwei-Punkt – DM5 (ZP).
               
            
                  2.
               
               
                  Obsah chudého mäsa v jatočnom tele sa vypočíta podľa nasledujúceho vzorca:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa v jatočnom tele;
                           
                        
                              MDM
                              
                           
                           
                              =
                           
                           
                              viditeľná hrúbka svalu v milimetroch, meraná v najkratšom spojení medzi predným (kraniálnym) koncom od stredovej čiary jatočných tiel ošípaných a horným (dorzálnym) okrajom vertebrálneho kanála;
                           
                        
                              SDM
                              
                           
                           
                              =
                           
                           
                              minimálna hrúbka viditeľnej (chrbtovej) slaniny (vrátane kože) od stredovej čiary jatočného tela v milimetroch (Musculus glutaeus medius);
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              hmotnosť živého tela v kilogramoch.
                           
                        Vzorec platí pre jatočné telá s hmotnosťou od 50 do 120 kg.
               
            Časť 2
      METÓDA HENNESSY GRADING PROBE (HGP 4)
      
                  1.
               
               
                  Klasifikácia jatočných tiel ošípaných sa vykoná pomocou prístroja Hennessy Grading Probe (HGP 4).
               
            
                  2.
               
               
                  Súčasťou prístroja je sonda s priemerom 5,95 milimetra (a 6,3 milimetra na ostrí nachádzajúcom sa na vrchu sondy), ktorá obsahuje fotodiódu (Siemens LED typu LYU 260-EO) a fotodetektor typu 58 MR a jej operačná vzdialenosť je od 0 do 120 milimetrov. Výsledky meraní sa prevedú do odhadnutého obsahu chudého mäsa prostredníctvom samotného HGP 4 alebo pomocou počítača, ktorý je k nemu pripojený.
               
            
                  3.
               
               
                  Obsah chudého mäsa v jatočnom tele sa vypočíta podľa nasledujúceho vzorca:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  kde:
                  
                              
                                 
                           
                           
                              =
                           
                           
                              odhadovaný obsah chudého mäsa v jatočnom tele;
                           
                        
                              SHGP
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch, meraná 7 cm od stredovej čiary jatočného tela medzi druhým a tretím posledným rebrom;
                           
                        
                              MHGP
                              
                           
                           
                              =
                           
                           
                              hrúbka svalu v milimetroch, meraná súčasne a na rovnakom mieste ako SHGP.
                           
                        Tento vzorec platí pre jatočne opracované telá s hmotnosťou od 50 do 120 kg.